User:ChemTeacherSG/sandbox

Atrichum undulatum

Regnum Plantae Phylum Bryophyta Subphylum Musci Classis Bryopsida Subclassis Bryidae Ordo Polytrichales Familia Polytrichaceae Genus Atrichum P. Beauv. Species Atrichum undulatum (Hedw.) P. Beauv.

Atrichum undulatum или дугокљуна листача [3.], је представник рода Atrichum, фамилије Polytrichaceae. Ова маховина насељава мочварна станишта, широко је распрострањена и сам ареал јој обухвата целу Европу (осим крајње северних делова), Африку (Макронезија, Алжир, Тунис), Азију и то од Индије на југу до Јапана на истоку, а може се наћи и у Јужној Америци.

Одлике

Број хромозома ове маховине зависи од варијетета и може бити 7, 14 или 21. Филоиди су распоређени дуж стабљике, а величина им се смањује према њеном врху. Ундулирани су када је биљка изложена високој влажности ваздуха, губљењем воде из ћелија листа губи тургесцентност, и мења облик. Филоид остаје згужван све док се биљка налази у сушним условима.

На сваком филоиду који може достићи величину од 1цм, налази се нерв на вентралној стани кога чини 4-5 ламела са по 3-5 реда танкозидних ћелија. Такође, на наличју листова могу се развити фине папиле или длачице. Ободи листова често су назубљени. Спорофит је солитаран, капсула цилиндрична и обла. Ћелије спољашњости се издужују и имају дебеле лонгитудалне и танке трансферзалне зидове. Перистома може да развије и додатне зубиће. Споре су папилозне, величине 16-20 μ.

Сама биљка је висока до 7cm, а боја јој варира од тамнозелене до жућкасте (када расте на јако осветљеним стаништима), робусна, насељава шумско тло, поља, а може се наћи и у урбаним срединама, на зидовима, крововима, поред пута и сл. [1.]

Употреба

Ова врста, али и маховине као такве користе се за истраживања из неколико разлога. У поређењу са васкуларним биљкама, маховине имају једноставнију структуру, гаметофит који је доминантан и мањи број хромозома. Ћелије бриофита су се показале као идеалан материјал за морфолошка, генетска, физиолошка, биохемијска и молекуларна истаживања [2.].

Atriсhum undulatum у култури биљака in vitro релативно брзо расте, филоиди су релативно велики те се све промене на истим могу лако уочити.

Види још

Маховина Polytrichaceae

Референце

1. Nyholm E, Studies in the Genus Atrichum P. Beauv. A Short Survey of the Genus and the Species Author(s): Source: Lindbergia, Vol. 1, No. 1/2 (1971), pp. 1-33 Published by: Oikos Editorial Office Stable URL: http://www.jstor.org/stable/20149142 2. Ono, K., Murasaki, Y. and Takamiya, M. (1988). Induction and morphogenesis of cultured cells of bryophytes. Journal of the Hattori Botanical Laboratory 65, 391–401 3. http://www.bioras.petnica.rs/vrsta.php?id=45729

Спољашње везе

http://www.bioras.petnica.rs/vrsta.php?id=45729 http://www.bryoecol.mtu.edu/